NaiveNeuron/SloPal huggingface dataset:
Kondrót, Maroš, poslanec NR SR (2011-09-13):
Ďakujem pekne, pán predseda. Pani kolegyňa, vskutku dobré, slušné, korektné vystúpenie, myslím to vážne, teoretický manifest spolupráce. V poriadku. Na začiatku volebného obdobia by sa takto dalo vystúpiť. Pripomínalo mi to, a opäť bez nejakých postranných úmyslov a bez nejakej urážky, prvé strany príručky pre nových členov parlamentu, ako by to mohlo a malo byť. Len pravda je, žiaľ, iná. Áno, nastúpili ste sem ako noví členovia parlamentu, ako benjamínkovia, len s tým rozdielom, že raz ako benjamínkovia sme tu nastúpili aj my, aj poslanci neexistujúcej strany ANO. Nikto z nás sa nesprával tak ako vy, ako keď ste nastúpili, nikto z nás nemal pocit, ani zo strany ANO, ani od nás, že sme došli do kabaretu a tak sme sa nesprávali, čo vám trvá u niektorých členov až doteraz. Hovoríte, hovorili ste o zlepenci. Zlepenec není nejaké hanlivé slovo, je to v podstate presné pomenovanie partie, ktorú zastupujete. A keď tvrdíte, že viete ako ďalej, tak s tým si dovolím nesúhlasiť, pretože to, čo vy predvádzate na politickej scéne za tento rok, to je krok vpred, dva kroky nazad, čihi-hota, úkrok doprava, doľava, beatová dvojkročka, tlaková otočka, potom neviete, ktorým smerom sa pozeráte a kam máte vykročiť. O tom to je. Ďakujem.
Hrušovský, Pavol, predseda NR SR (2011-12-01):
Pán predseda Janiš.
Bugár, Béla, podpredseda NR SR (2018-09-13):
Nech sa páči, prezentujme sa a hlasujme. (Hlasovanie.) Prítomných 140, za 121, proti 6, zdržalo sa 11, 2 nehlasovali. Sme v treťom čítaní . Pýtam sa, či sa hlási niekto do otvorenej rozpravy. Nie. Vyhlasujem rozpravu za skončenú. Nech sa páči.
Laššáková, Jana, poslankyňa NR SR (2011-12-01):
Ďakujem pekne. Ďakujem pekne za to, že som mala možnosť, že mám možnosť predniesť svoj pozmeňujúci návrh, nielen ho odôvodniť. Takže mi dovoľte, aby som ho predniesla. V čl. I sa doterajší text označuje ako bod 2 a vkladá sa nový prvý bod, ktorý znie: „Po prvé. V § 2 ods. 1 v druhej vete sa za slová „počas dvoch mesiacov, ak vykonával mandát poslanca“ vkladajú tieto slová „najmenej päť mesiacov a“.“. Odôvodnenie: Účelom navrhovaného doplnenia zákona 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov je, aby náhradníkom, ak ich poslanecký mandát trval kratšie ako päť mesiacov, nebol po zániku mandátu poskytnutý plat. Ďakujem pekne.
L. Nagy, poslanec: (2006-03-16):
Trojročné funkčné obdobie vylosovaných členov Márii Andrejčákovej a Lászlóovi Öllősovi sa skončí v apríli, respektíve v máji tohto roku. Z uvedeného dôvodu predseda výboru začiatkom februára oslovil listom predsedov poslaneckých klubov Národnej rady, aby podali výboru pre ľudské práva, národnosti a postavenie žien návrhy na kandidátov. Výbor dostal spolu štyri návrhy, tak ako sú tieto uvedené v tlači 1539. Po ich preskúmaní výbor zistil, že všetci navrhovaní kandidáti spĺňajú podmienky na členstvo určené zákonom, a preto ich všetkých predkladáme ako kandidátov výboru Národnej rade, aby z nich zvolil dvoch v tajnej voľbe. Dovoľte mi   dodať, že všetci štyria spĺňajú nielen formálne podmienky, ale podľa doručených sprievodných informácií sú všetci aj mimoriadne kvalitní kandidáti z hľadiska profesionálneho zázemia, pričom v prípade dvoch z nich ide o návrh na predĺženie ich pôsobenia v správnej rade. Vážený pán predsedajúci, v súlade s uznesením výboru odporúčam Národnej rade, aby dvoch členov správnej rady zvolila v tajnej voľbe. Skončil som. Prosím vás, otvorte rozpravu.
Grendel, Gábor, podpredseda NR SR (2020-04-29):
Päť faktických poznámok evidujem, končím možnosť prihlásiť sa s faktickými poznámkami. Ako prvý pán poslanec Gyimesi.
Grendel, Gábor, podpredseda NR SR (2021-06-30):
Čo sa, čo sa týka klímy, pán poslanec, môžem dať opäť vedieť kolegom z Kancelárie Národnej rady...
Laššáková, Jana, podpredsedníčka NR SR (2012-05-03):
Pán poslanec Kaník, nech sa páči, s faktickou poznámkou.
Tomanová, Viera, poslankyňa NR SR (2012-05-15):
Pani predsedajúca, ďakujem pekne. Pán poslanec Muňko, absolútne ti rozumiem, čo si chcel povedať, pretože ja si pamätám, keď na prvom zasadnutí výboru pre sociálne veci si ponúkal pánovi ministrovi Mihálovi spoluprácu na týchto veciach, ktoré sme nestihli urobiť. A máš úplnú pravdu v tom, že tieto kroky bude potrebné zapracovať, ale ja zastávam názor, a programové vyhlásenie to obsahuje, že riešenie problémov, o ktorých si hovoril, bude predmetom konsenzu a predmetom diskusie v rámci našej spoločnosti. A ja pevne verím, že pán minister Richter tento krok urobí tak, ako si to v programovom vyhlásení vlády aj vytýčil. Ďakujem.
A. Záborská, poslankyňa: (2002-02-12):
J. Migaš, predseda NR SR: Hlasujeme. (Hlasovanie.) Prítomných je 107 poslancov, za 77, proti 4, zdržalo sa 21, nehlasovalo 5. Konštatujem, že Národná rada pridelila tento návrh výborom, určila gestorský výbor a príslušné lehoty výborom na jeho prerokovanie v druhom čítaní. Nakoniec budeme hlasovať  o návrhu skupiny poslancov Národnej rady Slovenskej republiky na vydanie zákona, ktorým sa upravia podmienky držania psov (tlač 1288). Spravodajcom je pán poslanec Slafkovský. Nech sa páči, máte slovo. Hlasujeme o tlači 1288.
Pročko, Jozef, poslanec NR SR (2021-11-04):
No vidím, že nepočúvajú ťa ani iní opoziční poslanci, pretože si povedal, že poznáš Jara Šíbla. Vieš, aký je to čestný a slušný človek, a vieš, že ide mu o dobrú vec, že ťa nepočúvajú tí, ktorí o ňom rozprávajú, že to tu ide rozkradnúť, že to tu ide zdevastovať, a ja som si ťa pozorne vypočul aj teraz. Ja ťa pozorne počúvam stále. Ty si povedal jednu zásadnú vec, že ty s týmto nemáš žiaden problém. Najväčší je to, aby to teda išlo všetko pod to životné prostredie a tieto malé veci aby sa dali do poriadku. No ja s tým absolútne súhlasím. Ale jeden základný problém tu je a to je to, že tento zákon nerieši celé Slovensko, ale tento zákon rieši naozaj len tieto chránené územia. A ja si myslím, že... tak ako povedal pán Karahuta, že to sú veci, ktoré sú veľmi dôležité, a musíme sa pozrieť aj na to a ja verím, že teraz sa Jaro prihlási a vysvetlí aj to, aj, aj tie pozemky a vysvetlí to, že sa ešte raz prihlási do rozpravy, lebo je dôležité to vysvetliť. A pre mňa je u teba dôležitá jedna vec a to je to, čo sme sa aj včera rozprávali, aj dneska, že ty s tým nemáš problém, len nech sa doriešia tieto drobné úpravy. Takže ja, ja ťa počúvam, ja počúvam, čo hovoríš. Mám aj svoj názor. Tak ako ty som dennodenne v lese a vidím, čo sa tu s lesom stalo a čo tu s lesom urobili, ako nám voda odteká z lesa. Takže ja budem rád, keď životné prostredie alebo lesníci začnú zachraňovať náš les, ktorý je úplne na kolenách.
Kaščáková, Renáta, poslankyňa NR SR (2017-03-28):
Pán Hrnko, ja som teda s úžasom pozorovala tú spŕšku neuveriteľných teórii a téz a voľných úvah vašich, ktoré ste tu predviedli, a naozaj teda veľmi ťažko sa mi reaguje na tú zmes a spleť fakt neuveriteľných rečí, ktoré ste tu predviedli, ale predsa len ako ten výrok, že honba za spravodlivosťou mimo zákona, mimo práva, že vy ako historik ste proti nej. No ak niečo bolo mimo práva, tak to boli Mečiarove amnestie, pre boha živého. Tak ako sa zamyslime nad tým, čo je mimo práva, a nejaká snaha dospieť k nejakej spravodlivosti, aby sme sa postavili aspoň zodpovedne voči nejakým budúcim generáciám v tom, že, že chceme tieto krivdy napraviť. Tak to vy považujete za honbu za spravodlivosťou mimo zákona? Strašne sa mi ťažko na to naozaj reaguje, ale teda nedá mi, vy hovoríte, že necháme to na historikov, nech sa ukáže, kde je pravda. No, ja si myslím, že pani Remiášová nepotrebovala žiadnych historikov na to, keď prišla k pánovi Mečiarovi a udrela ho kyticou, aby jej niekto hovoril o tom, čo je pravda, že jej syn bol zavraždený. Nehnevajte sa, akože toto, toto sú neuveriteľné veci, ktoré vy ste tu predviedli, a nesúhlasím s tým, čo ste povedali, že taká bola doba. Akože aká bola doba? Veď tá doba bola proste brutálna, vraždilo sa a bolo to mimo zákon. Tá doba bola mimo zákon, tie amnestie samotné. O čom ste to tu rozprávali, prosím vás?
Šimečka, Michal, podpredseda NR SR (2024-04-17):
Ďakujem veľmi pekne. Otváram všeobecnú rozpravu. Do rozpravy som nedostal žiadnu písomnú prihlášku, a preto sa pýtam, či sa niekto do rozpravy chce prihlásiť ústne. Nie je tomu tak, preto vyhlasujem všeobecnú rozpravu za skončenú a pýtam sa, či sa k nej chce ešte prihlásiť navrhovateľ. Asi tomu tak nie je. Pán spravodajca? (Reakcia spravodajcu.) Tak tým pádom prerušujem rokovanie o tomto bode programu. A pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Je to vládny návrh zákona, tlač č. 136, spoločná správa výborov je tlač 136a a prosím teraz ministra vnútra Slovenskej republiky pána Matúša Šutaja Eštoka, aby vládny návrh zákona odôvodnil. Prosím, pán minister, máte slovo. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 136.)
Šeliga, Juraj, podpredseda NR SR (2020-04-07):
Ďakujem. S reakciou na faktické poznámky, pán poslanec Taraba, nech sa páči.
V. Veteška, podpredseda NR SR: (2004-06-29):
Prosím spoločného spravodajcu z výboru pre zdravotníctvo poslanca Karola Džupu, aby podal správu o výsledku prerokovania tohto dokumentu vo výboroch. Nech sa páči, pán poslanec. K. Džupa, poslanec: Vážený pán podpredseda, vážené dámy poslankyne, páni poslanci, vážený pán minister, predkladám spoločnú správu Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre zdravotníctvo o prerokovaní správy o plnení Národného programu podpory zdravia (tlač 740). Predseda Národnej rady Slovenskej republiky rozhodnutím č. 755 zo 7. júna 2004 pridelil túto správu na prerokovanie Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre zdravotníctvo s termínom prerokovania do 18. júna 2004 s tým, že Výbor Národnej rady Slovenskej republiky pre zdravotníctvo podá správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Výbor Národnej rady Slovenskej republiky pre sociálne veci a bývanie prerokoval správu 14. júna 2004 a svojím uznesením č. 258 správu zobral na vedomie a odporučil Národnej rade Slovenskej republiky predloženú správu vziať na vedomie. Výbor Národnej rady Slovenskej republiky pre zdravotníctvo prerokoval správu o plnení Národného programu podpory zdravia dňa 17. júna 2004 a svojím uznesením č. 128 zobral správu na vedomie a odporučil Národnej rade Slovenskej republiky predloženú správu vziať na vedomie. Výbor konštatoval, že žiadne pozmeňujúce a doplňujúce návrhy v stanovenej lehote neboli predložené. Výbor Národnej rady Slovenskej republiky pre zdravotníctvo ako gestorský výbor odporučil Národnej rade Slovenskej republiky správu o plnení Národného programu podpory zdravia zobrať na vedomie. Výbor pre zdravotníctvo zároveň poveril poslanca Karola Džupu predniesť správu o výsledku prerokovania uvedeného materiálu vo výboroch, ako i návrh na uznesenie Národnej rady Slovenskej republiky. Pán podpredseda, skončil som, prosím, otvorte rozpravu.
Hrušovský, Pavol, podpredseda NR SR (2011-02-03):
Pán poslanec Bastrnák, poprosím vás, prestaňte telefonovať.
Klus, Martin, podpredseda NR SR (2019-10-25):
Ďakujem. Posledný v ústnej rozprave – pán poslanec Krajčí.
Kavecká. Monika, poslankyňa NR SR (2021-02-03):
Áno, k pánovi Mazurekovi, presne, len sa k tomu chcem dostať, že v podstate povedal jednu takú vetu, že pán premiér dal verejný prísľub, kde deklaroval teda sedemeurový príplatok za hodinu práce, a argumentoval tým, že konkrétne jeho kolega, poslanec pán primár Urban nevidel z toho ani euro. Ten prísľub vyšiel 1. 1., teda k 1. 1. 2021. Dnes je 3. februára. Ak v Ústrednej vojenskej nemocnici majú už dnes výplatu, sú fakt frajeri. Akože naozaj, ak teda mu prišla výplatná páska, kde naozaj nemá žiadny teda príplatok covidový, tento deklarovaný, pretože naozaj na ministerstve zdravotníctva robili všetky zložky na tom, aby sa k jednotlivým manažmentom nemocníc dostalo toto vyhlásenie. Ja som si to konkrétne teda v tých najväčších nemocniciach kontrolovala. A mrzí ma, že takéto dezinformácie sa pertraktujú práve takýmto skúseným rétorom, ako je náš pán kolega. Neberte to osobne, ja to hovorím čisto fakticky. A treba sa nad tým zamyslieť. Ďakujem veľmi pekne.
Kollár, Boris, predseda NR SR (2022-09-22):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní. Skôr ako pristúpime k hlasovaniu o prerokovaných bodoch programu, chcem vás informovať, že vláda Slovenskej republiky doručila Národnej rade dva zákony na skrátené legislatívne konania, o vládnom návrhu novely zákona č. 251/2012 Z. z. o energetike (tlač 1197), o vládnom návrhu novely zákona č. 578/2004 Z. z. o poskytovateľoch zdravotnej starostlivosti (tlač 1199), ako aj vládne návrhy zákonov pod tlačami 1198 a 1200, preto podávam návrh na zaradenie týchto nových bodov do programu 72. schôdze. Navrhujem, aby sme návrhy vlády prerokovali dnes po interpeláciách a následne by sme o nich hlasovali. Ak Národná rada rozhodne o skrátených legislatívnych konaniach, navrhujem, aby sme bezprostredne pristúpili k prvým čítaniam po ich prerokovaní správy príslušných inštitúcií. Dávam o tomto teraz... (Reakcie z pléna.) Prosím pekne, ešte, ešte, prosím, vytiahnite si karty. Dávam o tomto návrhu... (Striedanie sa predsedajúcich schôdze.)
Sedlák, Justín, poslanec NR SR (2024-10-23):
Ďakujem za slovo, vážený pán predsedajúci, v rozprave nevystúpili žiadni poslanci a nebol podaný žiadny návrh. Pristúpme preto k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 a 2 spoločnej správy spoločne s odporúčaním gestorského výboru schváliť.
Pellegrini, Peter, podpredseda vlády SR pre investície a informatizáciu (2017-09-14):
Ďakujem veľmi pekne, pán poslanec, za vašu doplňujúcu otázku. Áno, je pravdou, že súčasťou, a respektíve rámec národnej stratégie reformy verejnej správy priniesol aj budovanie takzvaných klientskych centier alebo obslužných miest, ktorých je k dnešnému dátumu po Slovensku vybudovaných už 52 a s konečným číslom 79, čo bude kopírovať presne počet okresov, ktoré na Slovensku máme. Už dnes sa ale týchto 52 obslužných miest nachádza v dojazdovej vzdialenosti do jednej hodiny cesty od okresného mesta, v ktorom zatiaľ takéto pracovisko zriadené nie je. Na tomto pracovisku občania, ale aj živnostníci nájdu komplexné služby, počnúc získavaním rôznych výpisov, či už z registra trestov, listy vlastníctva, obchodného registra, ale vybavia si aj agendu prihlásenia samotnej živnosti, prihlásenia sa na zdravotnú poisťovňu, automaticky sú prihlásení na Sociálnu poisťovňu. Na jednom mieste jednoducho vybavia komplet celú agendu a nemusia sa hýbať po viacerých úradoch. V tomto procese sa bude pokračovať a bude dochádzať samozrejme k skvalitňovaniu služieb, ktoré tam občan nájde. My z pozície nášho úradu pripravujeme možnosť uhrádzať takéto služby nielen prostredníctvom elektronického kolku, ktorý si vytlačí dotyčný zákazník priamo z kolkomatu, alebo si ho zakúpi na pošte, ale aby už boli tieto služby prístupné aj platbou bežnou platobnou kartou tak, aby človek nemusel so sebou nosiť žiadnu hotovosť a aby mohol platiť za služby tak ako v bežnom obchode a tak ďalej. Pripravuje sa aj informačný portál pre živnostníkov, podnikateľov, kde budú evidované všetky pripravované legislatívne zmeny, kde na jednom mieste každý, kto podniká, to je jedno, v akej forme, bude môcť byť veľmi podrobne informovaný, čo sa chystá, aké to bude mať dopady, na koho to bude mať dopady, kedy to príde do účinnosti, v akom štádiu sa nachádza samotný právny predpis a tak ďalej. Po dohode so Slovenskou živnostenskou komorou dokonca tento informačný systém bude mať samostatnú sekciu, ktorá sa dotýka práve malých a stredných podnikov a živnostníkov, aby tak nemuseli sa venovať úplne celému rozsiahlemu legislatívnemu prostrediu, ktoré sa dotýka úplne celého spektra, ale aby si mohli zacieliť tie svoje informácie a nájsť si ich priamo v sekcii, ktorá sa dotýka priamo im. Ten čas plynie, ale myslím si, že čoskoro bude môcť pán minister vnútra ohlásiť dobudovanie všetkých 79 takýchto integrovaných obslužných miest a tým pádom bude štátna správa scentralizovaná a prístupná všetkým rovnako na celom území Slovenskej republiky. Ďakujem veľmi pekne.
Danko, Andrej, predseda NR SR (2019-03-29):
Ďakujem. Otváram rozpravu. Do rozpravy som dostal písomnú prihlášku pána poslanca Kondróta a Pavelku. Nech sa páči, pán poslanec Kondrót.
A. Belousovová, podpredsedníčka NR SR: (2008-02-07):
M. Janušek, minister výstavby a regionálneho rozvoja SR: Ja si myslím, že ste aj odpovedali na tú vašu otázku. Ja si osobne myslím, že toto je problém, ktorý sa priamo, hovoríte o regionálnom rozvoji, ale to sa priamo nášho ministerstva netýka. Tú problematiku, tie záujmy – o tom nemám žiadne informácie, takže ja vám k tejto otázke neodpoviem.
P. Hrušovský, predseda NR SR: (2003-09-24):
Pani poslankyňa Navrátilová. Ľ. Navrátilová, poslankyňa: Pán predseda, dajte hlasovať o deviatich bodoch spoločnej správy spoločne s odporučením gestorského výboru schváliť ich. Ja nemám kartu. (Smiech.)
V. Veteška, podpredseda NR SR: (2004-06-23):
M. Juščík, poslanec: Ďakujem, pán predsedajúci, za slovo. Ja by som chcel podporiť svojho predrečníka, ktorý predovšetkým svoje vystúpenie zameral a spomenul tu sociálnu otázku. Viete, sme v 21. storočí, a keď sa vrátim 50 rokov dozadu, tak som ja, keď som začal do školy chodiť, som sa učil pri petrolejke. Div sa svete, 50 rokov prešlo a dnes sa deti začínajú učiť znova pri petrolejke. Ja som aj starosta obce a príde za mnou otec a povie: „Vieš, starosto, požič, lebo nemám na uhradenie elektriky.“ Preto si myslím, že ta sociálna otázka musí tu byť. A preto, že odpolitizovanie, alebo nie je to politika, všetko to, čo robíme, je politika. A nedá sa povedať, že úrad, ktorý je o regulácii, je apolitický a tak ďalej. Je úradom z vôle a teda vôľa je politika a je teda politický tento úrad. By som bol veľmi rád, keby aj tento úrad, odmyslieť si to politikum či tak alebo tak, predovšetkým sa zameral na to, že sú aj malospotrebitelia, sú skutočne aj chudobní ľudia, ktorí nemajú na to, a majú deti a treba aj tam pomôcť. Preto neodlučujme, ale keď máme v ústave zahrnuté, že budujeme sociálno-ekologickú trhovú ekonomiku, aby sme prihliadali na to, že áno, to sociálne tam všade musí byť. To sociálne musí sprevádzať všetku činnosť všetkých úradov. Ďakujem.
Šefčík, Marek, poslanec NR SR (2021-05-12):
Pán poslanec Kočiš, vy ste povedali, že to podporujete a že podľa vás to nie je populistický návrh. Tak čo to teda je? Už tu povedal kolega Pročko, že ako reagovali, že „bude to drahé. No a čo, veď oni na to budú hľadať peniaze.“ Tak to sú oni, takto fungujú. No a, však si, už som to tu dneska raz spomínal. V dvetisícosemnástom zdvihli tie prídavky a zvýšenie príplatku k prídavku na dieťa o 23 centov sumárne. V dvetisícdevätnástom Pellegrini to zdvíhal o 97 centov. V dvetisícdvadsiatom 90 centov. Vtedy mal moc. Povedal, že keď bude mať moc, on tu spraví také harakiri a neviem čo všetko. A viete, čo to je, tie harakiri všelijaké? To je 23 centov ročne, za rok teda 97 centov, 90 centov pridané deťom! No a hovorili ste o adresnosti, to ste vytkli, myslím. Tak tá adresnosť, áno, vy ste hovorili a zamerali ste sa na tých, ktorí, myslím, keď si dobre spomínam, nepracujú, tak, ale, a že oni to dostanú. No, ale je tu ešte jedna skupina ľudí, ja neviem pomery pána Pellegriniho, že či má deti, nemá deti, ale predstavme si takto bohatých ľudí, takto bohatých ľudí, ktorí majú v Bratislave pod Hradom 400- alebo 500-tisícový byt úplne v pohode takto kúpený. Tak takýmto ľuďom treba tiež 300 eur na deti akože jednorazový príspevok? Ja nechcem nikoho diskriminovať, ale my sa snažíme pomáhať adresne, cielene. A tú pomoc robíme, za celý rok sme to dokázali.
Bugár, Béla, podpredseda NR SR (2016-04-22):
Pán poslanec Hrnko, môžete reagovať na faktické poznámky.
Glváč, Martin, podpredseda NR SR (2019-03-28):
Ďakujem. Pán poslanec, doplňujúca otázka? Nie. Ďalšia otázka je od pána poslanca Fecka adresovaná ministerke školstva a znie: „Kto menovite bude zodpovedať za to, ak Slovensko bude vracať nevyčerpané financie z eurofondov, hoci školstvo a veda na Slovensku sú výslovne podvyživené.“ Nech sa páči, pani ministerka v zastúpení.
Kamenický, Ladislav, minister financií SR (2024-01-18):
Pán poslanec, asi by som musel zopakovať, ja sa zaoberám inými veci, ale musel by som asi zopakovať to stanovisko, ktoré vám pani ministerka dala. Pán Holjenčík bol schválený vládou na šéfa ÚRSO a my si myslíme, že v minulosti, tak aj v súčasnosti je schopný zastávať túto funkciu. Ďakujem pekne.
Sulanová, Magdaléna, poslankyňa NR SR (2020-12-09):
Ďakujem slová. Ja by som chcela k absolútne vyčerpávajúcemu príspevku do rozpravy môjho mladého kolegu ešte doplniť jednu vec, že nejde tu len o 30. roky v Nemecku, ale veľa mojich známych, ktorí prežili po II. svetovej vojne, narodili sa tesne po II. svetovej vojne a prežili 50. roky, mi volali a povedali, že toto je katastrofa, toto sú naspäť 50. roky. Totalita, otrasná totalita, sú zhrození, nahnevaní, proste absolútne frustrovaní. A ja si myslím, že vám to spočítajú. A tento právny nihilizmus, ktorý ste tu vlastne zaviedli schválením dnešných zákonov o reforme súdnictva, zmeny ústavy a teraz aj tohoto navrhovaného zákona, ktorý pravdepodobne schválite, tento právny nihilizmus, si uvedomte, že tu dlho nebudete. Maximálne tie štyri. A po tých štyroch rokoch sa vám to všetko vráti. Ste si nastavili pascu, do ktorej sa sami dostanete. Potom vy pôjdete do tých rezervácií, ktoré chystáte pre nás, a potom uvidíte, ako to je. Si treba uvedomiť, nikto tu nie je večne. A ako tie zákony potom budete vy znášať, hej? Na toto vás upozorňujem, pretože je to absurdné, a opakujem, je to právny nihilizmus a nebývalý škandál v histórii slovenského národa, nielen Slovenskej republiky. Ďakujem.
B. Bugár, podpredseda NR SR: (2006-02-01):
(Hlasovanie.) Prítomných 134, za 134. Konštatujem, že návrh zákona sme schválili. Ešte pristúpime k hlasovaniu k vládnemu návrhu zákona, ktorým sa mení a dopĺňa zákon č. 200/2004 Z. z. o opatreniach proti porušovaniu práv duševného vlastníctva pri dovoze, vývoze a spätnom vývoze tovaru, tlač 1388. Pán poslanec Keszegh, nech sa páči, môžeme pristúpiť k hlasovaniu. P. Keszegh, poslanec: Ďakujem, pán podpredseda. V rozprave nevystúpil žiadny poslanec, preto dajte hlasovať o bodoch 1 až 5 spoločnej správy s odporúčaním gestorského výboru hlasovať za.
M. Hort, podpredseda NR SR: (2009-10-27):
A poprosím teraz tých, ktorí sa chcú prihlásiť do rozpravy, aby tak urobili, pretože písomnú prihlášku som nedostal. Tak sa pýtam, kto sa hlási ústne. Konštatujem, že sa prihlásil pán poslanec František Mikloško ako jediný. Uzatváram možnosť prihlásiť sa do rozpravy. Po vystúpení budete mať možnosť príp. reagovať faktickými poznámkami na jeho vystúpenie. Pán poslanec, nech sa páči.
Pčolinský, Peter, poslanec NR SR (2019-12-05):
Ďakujem pekne. Aktualizácia stavu. Traja poslanci ĽSNS, jeden poslanec SNS a zvýšil sa počet poslancov za stranu SMER na troch. Čiže toto je výsledok mimoriadnej schôdze, ku ktorej boli tlačovky, cirkus a, a strašná šou okolo. Toto je výsledok mimoriadnej schôdze, že diskutuje tu opozícia, ktorá keby nediskutovala, tak mimoriadna schôdza trvá asi päť minút. A ja týmto vyzývam kolegov opozičných, aby už sa ďalej nezúčastňovali tejto rozpravy. A nech si to páni poslanci z koalície spolu s ĽSNS, ktorí si to odhlasovali, nech diskutujú. A keď nebudú, tak to vybavme za päť minút a poďme všetci domov! Lebo toto naozaj nemá zmysel.
Pčolinský, Peter, podpredseda NR SR (2023-05-24):
Pán poslanec Drdul.
Číž, Miroslav, podpredseda NR SR (2014-12-12):
Ďakujem. Pán poslanec Martvoň.
Drdul, Dominik, poslanec NR SR (2023-01-25):
Teraz prosím, pán predseda, dajte hlasovať o pozmeňujúcom návrhu, ktorý podala poslankyňa Kolíková.
Tóth, Tibor, poslanec NR SR (2011-11-30):
Pán predseda, budeme teraz hlasovať o ostatných bodoch zo spoločnej správy, sú to body 1 až 27 okrem bodov 12, 14 a 20, o ktorých sme hlasovali pred chvíľou, s odporučením gestorského výboru schváliť.
B. Bugár, podpredseda NR SR: (2003-09-10):
Takže pristúpime k hlasovaniu. Pani poslankyňa, nech sa páči, môžeme pristúpiť k prvému hlasovaniu. Budeme, samozrejme, najprv hlasovať o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 363). Pani poslankyňa, nech sa páči. E. Rusnáková, poslankyňa: Ďakujem pekne. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku NR SR prerokovať predložený návrh v druhom čítaní.
Bugár, Béla, podpredseda NR SR (2011-11-30):
Vyhlasujem rozpravu o tomto bode programu za skončenú. Pán minister, chcete sa vyjadriť v rozprave? Nech sa páči, máte slovo.
Fecko, Martin, poslanec NR SR (2022-06-22):
Ďakujem pekne. Ďakujem pekne, pán kolega, za túto faktickú. Takýto model bol cez analytické prognózy, respektíve cez nejakú analytiku, ako mi to povedal pán kolega Faič, keď to v roku 2001 prijímali, že akým spôsobom bude životaschopný celok na Slovensku schopný sa uživiť aj cez tie možno že podielové dane a ďalšie náklady, ktoré boli, tak vravím, to vyšlo tých 3-tisíc obyvateľov, Nemci majú 10-tisíc, Česi majú tisíc, Maďari majú 300 obyvateľov, kde sa môžu deliť, odčleňovať obce a vytvárať samostatné jednotky. Takže, samozrejme, aj ten návrh na krátenie u tých menších, že by to tam nejako bolo, by som povedal tie náklady ponížené, samozrejme, je to vecou diskusie a ďalších nejakých možnože predložených nejakých návrhov, je to tiež dobrá myšlienka. Ja momentálne beriem tento stav, ktorý je tu, a 3-tisícčlenná komunita pre Slovenskú republiku, kde momentálne nebola nikým napadnutá, že je to, nejakým spôsobom mali aj zoskupenie občanov. A vidíte, že keď to má ostať aj ten zvyšok tých 3-tisíc obyvateľov, že my sa tu nebavíme o tých 2 892 obcí, čo máme, my sa tu nebavíme o stovkách, my bavíme o doslova desiatkach, aj to sú ešte, tu sa odtrhne, to je nejakých štyri-päť obcí, takže prakticky beriem tak, že tieto obce nebudú, predpokladám, z tých, ktoré prakticky by nezvládli v tomto svojom počte spravovať svoje územie. Takže bol som aj tam osobne, takže viem, o čom hovorím, takže prakticky riešim iba jednu krivdu, ktorá tu, žiaľ, ešte ostala a budem veľmi rád, keď občania aj v týchto obciach si povedia, že, áno, budeme za takúto demokraciu, ktorá rieši ich krivdy, takže toľko, pán kolega, na vysvetlenie, aby ste vedel. Ďakujem.
Kamenický, Ladislav, poslanec NR SR (2013-06-19):
Ďakujem. Ja musím opäť zareagovať, lebo skutočne tu sa stále opakujú zo všetkých strán slová privatizácia a pod. Ja som to včera spomínal, skutočne ja nechápem, keď sa tu hovorí o privatizácii a pán Miškov príde a ide tu riešiť nejakú elektronickú aukciu. Podobne ako Igor Matovič sa snaží teda za nejaké trhové ceny. Samozrejme, ja to chápem, že chcete čo najviac pre ten štátny rozpočet, čo je aj určitým cieľom. Ale jedná sa tu skutočne o prevod vlastníctva núdzových zásob ropy a ropných výrobkov na agentúru, a práve tento model je tzv. belgický model, čiže nie je to model, ktorý by uprednostňoval kontrolu nad zásobami práve v privátnych rukách, ale práve je tu agentúra, ktorej väčšinový podiel hlasovacích práv má práve štát, to znamená prostredníctvom štátnych hmotných rezerv a Transpetrolu. Čiže ja skutočne nechápem, prečo sa tu hovorí stále o privatizácii. Podľa mňa to je absolútny, absolútny nezmysel a snažíte sa tu navodiť nejakú politickú atmosféru, že my tu robíme niečo nekalé. Ja si práveže myslím, že tento model je nastavený veľmi dobre a nie je to model, je to aj nemecký, aj rakúsky model, ale tie práve, že sa opierajú o privátne držanie núdzových zásob ropy, preto tu bol aj ten belgický model zakomponovaný. Ďakujem pekne.
Jurinová, Erika, podpredsedníčka NR SR (2013-04-16):
Pani poslankyňa, ešte raz sa vás pýtam. Rozprávame o nezamestnanosti na Slovensku.
Laššáková, Jana, podpredsedníčka NR SR (2012-12-06):
Pán poslanec, chcete doplňujúcu otázku? Áno. Zapnite pána poslanca Blahu!
M. Hort, podpredseda NR SR: (2010-01-20):
Slovo má pán poslanec Dušan Jarjabek, nech sa páči.
Kresák, Peter, poslanec NR SR (2017-12-12):
Ďakujem pekne. No ja na rozdiel od predkladateľov sa vcelku nestotožňujem, ani dodnes som sa nestotožnil s tou skutočnosťou, že vlastne sprejerstvo má byť osobitným trestným činom. Bol som v parlamente, keď zástupcovia HZDS prvýkrát prišli s tým nápadom definovať jednu osobitnú skutkovú podstatu činnosti, ktorej obsah je v podstate poškodzovaním cudzej veci. Bol som vtedy a dodnes som presvedčený, že poškodzovanie cudzej veci obsahuje v sebe aj ten trestný čin sprejerstva. Samozrejme, teraz vlastne to jeden z predkladateľov aj povedal, že však teda zrušme to a podraďme to pod poškodzovanie cudzej veci, s tým by som ja, samozrejme, nemal problém, ale myslím, že tá hlavná otázka je tu spôsobená výška tej škody. Na to by som sa možno zameral, ale zdá sa mi byť celkom nelogické, aby pri jednom type poškodzovania cudzej veci sa výška škody definovala alebo určovala ináč ako pri inom poškodzovaní cudzej veci, tak ako sa mi zdá byť nelogické, že práve spejerstvo je osobitnou skutkovou podstatou. Pretože ja sa potom pýtam, že ak by sme išli touto logikou, tak budem mať osobitnú skutkovú podstatu, ja neviem, trestného činu zrútenia mostu, plotu susedovi alebo, alebo poškrabanie steny alebo krádež mrkvy, alebo krádež cibule. Proste všetko osobitné trestné činy, ktoré sú, samozrejme, v normálnom svete už pokryté inými skutkovými podstatami. Čiže chcem iba povedať, že ja som nie rád a nikdy som sa nestotožnil s tou cestou, aby sa vytvárali dvojité skutkové podstaty trestných činov, ktoré pokrývajú vlastne tú istú vec, ktorou je v tomto prípade jednoznačne podľa mňa poškodzovanie cudzej veci. Ďakujem.
Náhlik, Peter, poslanec NR SR (2013-09-11):
Ďakujem, pán predseda, v rozprave vystúpili traja poslanci, ani jeden nepodal procedurálny návrh, preto prosím, aby ste dali hlasovať o tom, že Národná rada prerokuje predložený návrh zákona v druhom čítaní.
Mego, Jaroslav, poslanec NR SR (2024-05-14):
Veľmi pekne ďakujem. Ja chcem znova, pán minister, poďakovať aj za poľnohospodárov, pretože naozaj s tým máme skúsenosti, keď poľnohospodári chceli vyčistiť, pán poslanec, tie problémy naozaj mali a jednoducho ak ich chceli prekonať, tak radšej to vzdali a túto, túto pôdu nečistili. Ak je to 80 cm, je to správne rozhodnutie, pretože tie náletové dreviny, hlavne rakyta, oni rastú veľmi rýchlo, ak sa neodstránia, postupom času spadnú a spadnú tam, kde je priestor, čiže na lúku a na ornú pôdu. A čistiť lúky a ornú pôdu po jednom strome, to je neefektívne. A taktiež majú veľký problém s týmito výmerami, ktoré podľa vlastníckych listov majú nejakú výmeru, ale podľa satelitných snímkov majú úplne inú a potom majú veľký problém s dotáciami. Takže, pán minister, za mňa ďakujem za poľnohospodárov
Martvoň, Anton, poslanec NR SR (2013-10-17):
Ale ja počujem... (Prerušenie vystúpenia predsedajúcou.)
Hlina, Alojz, poslanec NR SR (2024-04-30):
Ono sa hovorí, že nie je to pravda, ale mohla by byť, alebo sa mi to hodí. Nie som nejaký prekvapený, pán minister, neočakával som nejaký korektný prístup, ale viete, to, čo ste spomínali. Vy ste za Kotlebu kandidoval, ja som nikdy za Mečiara ani za HZDS nikdy nekandidoval, o okolnostiach, že s čím sa to spája, niekedy písal Krajniak jeden článok, za ktorý sa mi ospravedlnil. Len to je presne tá doba, ktorú žijeme, že ten článok čítalo x ľudí a to ospravedlnenie čítalo deleno sto. Hej, čiže vy ste to už asi nedočítali a kto chce, nech si prečíta, je mi to jedno, pre mňa je to stredovek, hej. Možno, možno k inému. Pán minister, vy ste tu spomínali, raz ste dokrútili, domotali, vtáčky majú miesta dosť. Nech sa páči, nech si každý z toho zobere, čo si myslí, že sa mu hodí. Spomenuli ste, že komu vadí, že prečo mi vadí, že nejaké odtokové kanále sa idú rúbať, ale ja som, ja som naozaj nespomínal odtokové kanále, ja som spomínal Vodohospodársky podnik, ja som spomínal rieky a potoky. Čestné slovo. Môžte si to prehrať. Ja som nespomínal odtokové kanály. Viete, že vy si naozaj zmodifikujete to, čo sa vám hodí, tak to poviete a úplne s kamennou tvárou ani ako keby sa neviem dokedy teda sa na to treba pozerať, nech sa páči. Tu vás len chcem upozorniť na takú zásadu, akú dostaneš, takú vráť plus desať percent. Ja keby som žil podľa toho, čo mi bolo do vienka dané, tak som doma na Orave možno po nejakom neviem čo. Ale ja som tu a ja mám zásadu, že si po chrbte nenechám skákať. Takže chcem vás upozorniť, poprosiť, ako chcete, nemusíte byť korektný, len berte, že niečo sa mi na tej zásade určitý moment aj hodí. A to, že či ja som nejaký španielsky lobista, či čo ste to tu splietali za bláznovstvá. Prosím vás, Španieli ani nevedia, že nejaké Slovensko existuje... (Prerušenie vystúpenia časomerom.)
Blanár, Juraj, podpredseda NR SR (2021-07-01):
Ďalší vystúpi v rozprave pán poslanec Miroslav Suja, nech sa páči.
Poliačik, Martin, poslanec NR SR (2013-06-25):
Ďakujem, pán predseda. V rozprave vystúpilo 9 poslancov. Budeme najprv hlasovať o pripomienke prezidenta pod bodom 1, ktorá sa týka osobitného motívu pri trestných činoch s ohľadom na LGBT komunitu. Odporúčanie...
Danko, Andrej, predseda NR SR (2018-11-27):
Pán poslanec Klus s reakciou.
Frešo, Pavol, poslanec NR SR (2014-11-10):
Ďakujem veľmi pekne, pani predsedajúca, samozrejme, že to zopakujem na výbore, ale navrhujem, aby sme prerušili túto diskusiu tak isto do doby, než príde minister zdravotníctva, aby vysvetlil slová svojho odborníka a nominanta v Piešťanoch, lebo samozrejme ako ďalší prihlásený budem chcieť pustiť toto video a budem chcieť žiadať o to, aby podrobne vysvetlil každú jednu vetu pán minister zdravotníctva. Ďakujem veľmi pekne.
Halgašová, Jarmila, poslankyňa NR SR (2020-09-17):
Ďakujem pekne. Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Mizík, Stanislav, poslanec NR SR (2017-04-06):
Ďakujem za slovo. Rasťo, povedal si čisté fakty. Jednoducho stručne povedané, budem platiť pokutu za vyslovenie a konštatovanie faktu, že sex s neplnoletými je pedofília a pán doktor Raši to isto iste vie. Je totižto dosť inteligentný, o čom nepochybujem. A o pánovi kapitánovi Dankovi sa radšej v tomto prípade nebudem zmieňovať. Pravdu neumlčíte. Ďakujem za slovo.
B. Bugár, podpredseda NR SR: (2004-11-02):
Prosím teraz predsedu výboru pre financie, rozpočet a menu pána poslanca Pála Farkasa, aby podal správu o výsledku prerokovania materiálu vo výboroch Národnej rady. Nech sa páči.
B. Bugár, podpredseda NR SR: (2004-01-22):
Ďalšiu otázku položil pán poslanec Čaplovič. Na túto otázku už bola podaná odpoveď. Pán poslanec Jasovský, ktorého tu nevidím, preto sa odpovedať nebude. Pani poslankyňa Demeterová nie je tu. Pani poslankyňa Tóthová nie je tu. Pán poslanec Hopta tiež tu nie je. (Hlasy z pléna.) Pán poslanec Hopta, vy ste položili ďalšiu otázku pánovi ministrovi zdravotníctva Zajacovi tohto znenia: „Pán minister, ako chcete zabezpečiť výkon štátnej správy v odbore zdravotníctva v okresoch, resp. obvodoch, keď od 1. januára 2004 sa v rámci reformy štátnej správy zrušili funkcie okresných štátnych lekárov?“ Nech sa páči.
Grendel, Gábor, podpredseda NR SR (2020-07-24):
Pani poslankyňa Halgašová.
D. Jarjabek, poslanec: (2003-02-25):
Čiže buďte taký láskavý, pán predseda, dajte hlasovať o tom, aby táto schôdza bola v zázname Slovenskej televízie a aby vedenie parlamentu naozaj prišlo s nejakými podnetnými návrhmi voči riaditeľovi Slovenskej televízie ohľadom istého systému práce v tomto smere. Ďakujem za pozornosť.
Zmajkovičová, Renáta, podpredsedníčka NR SR (2013-09-03):
Ďakujem, pán podpredseda vlády. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Štefanovi Hrehovi. Nech sa páči, pán spravodajca.
Mizík, Stanislav, poslanec NR SR (2021-11-30):
Ďakujem za slovo. Áno. Mnoho štátov to nemá, takéto usnadnenie. Neboli až takí ponížení a nepýtali si: „bi nás, pane, ešte viac nám daj“. Ale zaujímavosťou je, že jednu vec, takú veľmi dôležitú sme ale zabudli dať do našej ústavy a to je ochrana pôdy, ktorú majú ďalšie štáty zakotvenú, že pôda je národné bohatstvo a nemôže sa predávať. Čiže jedno ustanovenie takéto ponížené máme, ale toto, čo si máme chrániť, našu zem, toto tam nemáme! A toto majú zas iné štáty Európskej únie. Ďakujem.
Zajac, Pavol, poslanec NR SR (2014-12-10):
Vážená pani predsedajúca, pán navrhovateľ, dámy a páni, dovoľte mi, aby som na záver tejto debaty to zhrnul. Pán navrhovateľ apeloval hlavne na vládnu stranu SMER, ktorá v roku 2005 takýto návrh zákona alebo obdobný návrh zákona predkladala. Ak tu bolo spomínané KDH, tak by som rád za klub KDH povedal, že tak ako v roku 2005 sme takýto návrh zákona nepodporili, to jest., že buď sa zdržali hlasovania, alebo boli proti návrhu, tak sa k tomu návrhu zákona postavíme aj dnes. A poviem krátko na to dôvody. Myslíme si, že vzťah ľudí, ktorí vložili svoje úspory do nebankoviek, je nám veľmi ľúto tých ľudí, ktorí prišli o svoje úspory, veľakrát celoživotné úspory, bol to vzťah medzi súkromnou osobu a nebankovou spoločnosťou, súkromnou nebankovou spoločnosťou, ktorá síce cez reklamu to propagovala, ale ten vzťah je medzi občanom a touto nebankovou spoločnosťou. Dneska, bohužiaľ, sa tu už roky a roky ťahajú súdne spory a vždycky nie sú ukončené. V správnom štáte by mal byť za takéto oklamanie a poškodenie týchto občanov, nedodržanie zmluvy medzi občanom a firmou postihnutý príslušný, teda tá firma by mala byť postihnutá za to súdom a mala by svojím majetkom ručiť za túto zmluvu. Je mi ľúto, že na Slovensku máme taký právny štát, že po rokoch a rokoch ešte nie sú ukončené tieto súdne spory, ale je to vzťah naozaj súkromnej osoby a súkromnej firmy. Štát v takomto prípade by do toho nemal vstupovať nejakým odškodnením, pretože v takom prípade by štát mohol odškodňovať aj to, že niekde bude v televízii reklama napríklad, ktorá bude propagovať určitú značku automobilovú, pričom človek, ktorý si kúpi takýto automobil, keď ten automobil nebude funkčný, tak podľa tejto logiky by ho mal odškodniť štát. Preto si myslíme, že štát by nemal odškodnením do toho vstupovať, ak vládna strana SMER, dnes vládna strana, vtedy opozičná, to sľúbila, skúste sa s tým obrátiť na týchto vládnych poslancov. Ďakujem.
Hort, Milan, podpredseda NR SR (2011-11-30):
Ďalej s faktickou poznámkou Ondrej Matej, nech sa páči.
Bugár, Béla, podpredseda NR SR (2017-03-24):
Takže máme predkladateľa, ak súhlasíte, by sme pokračovali s tým zákonom č. 180 o podmienkach výkonu volebného práva, tlač 451. Predkladateľom je tiež pán poslanec Bernaťák, ktorému teraz dávam slovo, nech sa páči. (Rokovanie o návrhu poslancov Národnej rady Slovenskej republiky Tibora Bernaťáka, Martina Glváča, Dušana Jarjabka, Tibora Glendu a Bélu Bugára na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 451.)
A. Belousovová, podpredsedníčka NR SR: (2007-02-06):
Gestorský výbor, ústavnoprávny výbor, určil ako spravodajkyňu k tomuto návrhu zákona pani poslankyňu Katarínu Tóthovú. Pani poslankyňa, máte slovo.
S. Janiš, poslanec: (2007-10-30):
Ako chcete zabezpečiť slušné dôchodky pri poklese ľudí v produktívnom veku? Ako chcete zabezpečiť slušné dôchodky pri predlžujúcom sa veku života, a tým nárastu počtu dôchodcov? Ako chcete len z prvého piliera zabezpečiť slušné dôchodky aj v čase, keď ekonomika nebude rásť tak, ako rastie dnes, keď bude stagnácia, trebárs, výberu daní, budú menšie odvody, bude viac nezamestnaných? Ani slovko. Ani slovko. Vy ste tvrdili, že my sme urobili niečo zlé, že sme z prvého piliera vytiahli miliardy korún. Peniaze v druhom pilieri nie sú nič iné ako odložená spotreba, ako dôchodky tých, ktorí si tam sporia. To nie sú minuté ani zdefraudované peniaze. Tie peniaze tých ľudí počkajú na dôchodky. A to, čo sme spôsobili my vám, naša vláda vám, je to, že vy ste si sadli do vlaku plného peňazí, z tohto vlaku v pohode si tieto peniaze míňate a to, čo sa stane, keď tie peniaze miniete, to vás už netrápi.
Pellegrini, Peter, predseda NR SR (2024-01-17):
Pán poslanec Krátky.
Brocka, Július, poslanec NR SR (2015-10-30):
Pán minister, čítať viete. Vy ste tu dočítali stanovisko vlády k vášmu odvolávaniu, s ktorým sa pán premiér nechcel veľmi baviť, on mal veľa odbočiek, hovoril o rôznych veciach, takže vy ste to dočítali. A ja sa k tomu stanovisku vlády vyjadrím podrobnejšie z toho rečníckeho pultu, lebo faktická poznámka by mi na to nestačila. Ale predsa len aspoň pár alebo jednu, dve poznámky. Mne sa páčilo, ako ste povedali na adresu opozičných poslancov, že mali by sme argumentovať a presvedčiť poslancov SMER-u, aby vás odvolali. Pán minister, to mi pripadá aj také vtipné, vy ste taký snílko, lebo nevyzeráte. (Povedané s úsmevom.) To naozaj si myslíte, že jeden z tých 83 poslancov SMER-u by mal tú guráž a po vystúpení, jasnom vystúpení predsedu vlády, že by vás, keby som anjelským hlasom hovoril, tak si neviem jedného predstaviť z tejto družiny poslancov. Vy, pán minister, vy si viete takého človeka predstaviť? (Reakcia z pléna.) No naozaj vtipné. Ale teraz vážne. Teraz vážne, pán minister... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-04-22):
Poprosím vás! Nech sa páči.
Glváč, Martin, podpredseda NR SR (2018-01-31):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Kvorkovi, nech sa páči.
Danko, Andrej, predseda NR SR (2019-10-28):
Prosím, prezentujme... Áno, nech sa páči.
Kecskés, Ján, poslanec NR SR (2019-06-26):
Ďakujem za slovo. Milan, dotkol si sa Jaguaru v Nitre, alebo, resp. pri Nitre. Ja som z Nitry a veľmi vnímam námietky ľudí a oprávnené námietky ľudí, kam smerovala táto pre štát významná investícia. Slovensko je veľmi malá krajina, čo sa týka rozlohy. Stačilo by túto investíciu presunúť o pár stovák alebo pár desiatok kilometrov ďalej do Banskej Bystrice, do Rimavskej Soboty, do Lučenca, kde by všetkými desiatimi Slováci brali takúto pracovnú príležitosť, ako majú v Nitre Nitrania, alebo, resp. ľudia z okolitých obcí. Lenže pre ľudí žijúcich na západnom Slovensku v Nitre plat 700 – 800 euro, ktorý sa im ponúka vo fabrike Jaguari, je niečo neprijateľné, alebo, resp. tam nepracujú. Preto vláda dovolila, aby vo fabrike Jaguari pracovali Rumuni, ľudia z Balkánu, Vietnamci, Ukrajinci a zastávajú tieto pracovné pozície. Nikomu nepriniesla táto investícia úžitok. Sú s ňou len starosti a na tých úrodných poliach, na ktorých stojí táto veľká, ozrutná betónová fabrika, už nikdy nič nevyrastie. Keď sa všetky automobilky zo Slovenska rozhodnú, že odídu, alebo ekonomická situácia bude taká, že autá nepôjdu na odbyt, tak ja neviem, čo budeme jesť. Či budeme jesť tie betónové a železobetónové kusy alebo tie plodiny, ktoré mohli vyrásť na týchto fabrikách. Ďakujem.
Blaha, Ľuboš, podpredseda NR SR (2024-01-23):
Pán poslanec Jozef Pročko.
Kamenický, Ladislav, poslanec NR SR (2012-11-29):
Ďakujem. Ivan, ja mám niekoľko poznámok k tvojmu vystúpeniu. Ja si ťa veľmi vážim, ale čo sa týka tých tvojich prepočtov, raz hovoríš o tom, že je efektívna miera zdaňovania 30 až 50 %, potom hovoríš o tom, že celkové zaťaženie nám stúpne o 30 až 50 %. Ak ťa smiem poprosiť, tak ja by som skutočne rád, ak máš nejaký konkrétny prepočet, štúdiu videl, aby som sa k nej potom mohol konkrétne vyjadriť. Čo sa týka tých zdravotných odvodov do daní, čo si spomenul naposledy, tak myslím, že to tu dneska zaznelo, ale nezaznelo to z úst poslancov strany SMER – sociálna demokracia. Takže myslím, že to by si mala ujasniť hlavne pravica. Čo sa týka zdravotných odvodov z dividend, takisto to dnes zaznelo, ty vieš veľmi dobre, že podnikatelia si vyplácajú minimálnu mzdu a skutočne nejakú časť príjmov si vyplatia vo forme dividend, ktoré síce zdania, ale zdravotné odvody z nich neodvedú tak, že to je tiež forma, ako skutočne ten náš systém ochudobňovať o zdroje, ktoré skutočne veľmi potrebujeme na to, aby vôbec mohol fungovať. Adresný sociálny systém, tak k tomu mám jednu zásadnú pripomienku, výdavky na sociálnu ochranu. Už som si pozeral, aké percento z HDP dávajú štáty na sociálnu ochranu v Európskej únii. Najviac na ňu dáva Dánsko, 24 %, môžem ti potom poskytnúť aj ten materiál, Európska únia v priemere okolo 18 %, Slovenská republika 11,5 % z HDP. A po nás už je len Estónsko, Rumunsko a Litva, tie dávajú na ňu 9 % z HDP. Keď zavedieme tú adresnosť, ja sa jej nebránim, ale potom asi by bolo nutné zvýšiť niekde tie sociálne dávky, ale kde ešte... (Prerušenie vystúpenia časomerom.)
Pellegrini, Peter, predseda NR SR (2015-06-30):
Vážené panie poslankyne, vážení páni poslanci, budeme pokračovať v prerušenom rokovaní v druhom čítaní o prerokovaných zákonoch. Ešte predtým, ako dám hlasovať, s procedurálnym návrhom pán poslanec Hraško.
Čepček, Martin, poslanec NR SR (2021-05-11):
Ďakujem, pán predsedajúci. Vážené kolegyne, vážení kolegovia, pripravil som toto uznesenie, aby Národná rada Slovenskej republiky požiadala vládu Slovenskej republiky bezodkladne pripraviť a predložiť efektívne legislatívne opatrenia na zásadné predchádzanie a riešenie dopadov pandémie COVID-19, predovšetkým oddelené od inštitútu núdzového stavu.
Sopko, Miroslav, poslanec NR SR (2017-06-15):
Ďakujem za slovo, pani predsedajúca. Ďakujem aj pánu poslancovi Žarnayovi, že ma podporil svojím vystúpením. Veľmi dobre sa počúvalo, najmä tá charakteristika práce učiteľa, čo všetko obsahuje, a to nebolo úplne všetko vypočítané, tam nebolo úplne všetko v tom zozname, ktorý si uviedol. No len ťa trošku poopravím, že ja som nenavrhoval zavedenie elektronickej triednej knihy, tá už sa v zákone nachádza, ja som navrhoval použitie elektronického podpisu pre elektronickú triednu knihu, pretože v súčasnosti naše školy sa musia pripraviť na aktivitu na konci školského roka, že tie, ktoré vedú elektronickú triednu knihu, ju pekne vytlačia, podpíšu a opečiatkujú tak, ako to robia s výkazmi, teda s formulármi, ktoré vychádzajú cez webové aplikácie. Totižto stále máme na Slovensku predstavu, že papier musí byť. Pokiaľ sa tejto zvnútornenej predstavy, tohto stereotypu nezbavíme, možno nepomôžu ani zmeny zákonov. Je to častokrát aj v nás. Jednoducho tá moderná doba nás dobehne skôr či neskôr a určite nikto z nás, nielen tu v pléne, ale tí, ktorí sa týmto problémom zaoberajú, nechcú byť ako dinosaury.
Jurinová, Erika, podpredsedníčka NR SR (2013-09-20):
Pán poslanec Hambálek.